                                                                                                                  EELNÕU

NARVA  LINNAVALITSUS 

KORRALDUS
                                                                                                                      01.2012
Paul Kerese tn 40 kinnisasjaga piirneva

Paul Kerese tn 40m maa erastamine
1. Asjaolud ja menetluse käik

Narva Linnavalitsus esitas 17.05.2011 Ida-Viru Maavalitsusele taotluse sobiva Paul Kerese tn 40m maa liitmiseks Paul Kerese tn 40 kinnisasjaga. Ida-Viru Maavanema 30.05.2011 korraldusega nr  1.1-2/626 on antud luba Narva linnas   Paul Kerese tn 40 kinnisasjaga piirneva maa Paul Kerese tn 40m erastamiseks. Erastatav maaüksus Paul Kerese tn 40m moodustatakse liitmiseks Paul Kerese tn 40 kinnisasjaga. 
2. Õiguslikud alused

2.1. Vastavalt Kohaliku omavalitsuse korralduse seaduse §30 lõike 1 punktile 3 valla- või linnavalitsus lahendab ja korraldab kohaliku elu küsimusi, mis ei kuulu volikogu pädevusse;
2.2. Vastavalt Maareformi seaduse §22 lõikele 12  kui eraomandis oleva kinnisasjaga piirneval maal ei ole võimalik moodustada iseseisvalt kasutatavat kinnisasja, on piirnevate kinnisasjade omanikel õigus taotleda selle maa erastamist liitmiseks oma kinnisasjaga. Maa erastamisel käesoleva lõike alusel määratakse erastamishind maa ostueesõigusega erastamisega samadel alustel ning erastamine toimub maavanema loal Vabariigi Valitsuse kehtestatud korras;

2.3. Vastavalt Maareformi seaduse §23 lõikele 5 maa erastamine toimub ostja kulul. Erastamiskulude koosseisu ja nende määramise alused kehtestab Vabariigi Valitsus . Maa ostu-müügi-, asjaõigus- ja hüpoteegi seadmise lepingud sõlmib riigi nimel erastamise korraldaja. 
2.4. Kooskõlas Vabariigi Valitsuse 22.02.2007 määrusega  nr 50 „«Maareformi seaduse»
     § 22 lõikes 1² sätestatud maa erastamise kord„ .
 2.5  Kohanimeseaduse § 5 lõike l punkti 3 järgi on kohanimemäärajaks kohalik omavalitsus ja  § 6 lõike l järgi korraldab kohanime määramise ja teeb otsuse omal algatusel füüsilise või juriidilise isiku kirjaliku taotluse alusel.
2.6 Narva Linnavolikogu 06.05.2010 määruse nr 20 „Kohanime määramise kord“ punkti 2.2.2 alusel  määrab Narva Linnavalitsus korraldusega kohanime tänavale ja selle analoogile (tee, maantee, puiestee, allee, põik, väljak, plats jne) ja muule aadressis kasutatavale väikekohale ja punkti 2.4 järgi toimub ametliku kohanime muutmine ja tühistamine samas korras nagu selle määramine.

3. Otsus
3.1 Määrata maaüksusele vastavalt käesoleva korraldusele lisatud katastriüksuse plaanile    (lisa 1) aadress: Narva linn,  Paul Kerese tn 40m
3.2 Nõustuda kinnisasjaga liitmiseks sobiva maa erastamisega Osaühingule Estate Developers (registrikood 11254494, asukoht Kasesalu 2a Saue 76505)
3.3 Erastatav maaüksus asub Narva linnas, Paul Kerese tn 40m ja on moodustatud mõõdistatud maaüksuse plaani alusel. Maa suurus on 314 m², sellest: ehitiste alune maa 158 m2.
3.4 Maakasutuse sihtotstarve on tootmismaa  (001; T) 100%.
3.5 Erastatavat maaüksust läbivad kitsendustena Paul Kerese tänava kaitsevöönd, läbisõidu kaitsevöönd, tehnovõrkude kaitsevööndid.

3.6 Erastatav maaüksus liidetakse kinnisasjaga nr 3484809 (tootmismaa, katastritunnus 51106:001:0084) aadressil Paul Kerese tn 40,  omanikuna on kantud kinnistusraamatusse Osaühing Estate Developers).

3.7 Erastatava maa maksustamishind on 279 eurot.

4. Rakendussätted

4.1 Korraldus jõustub seadusega sätestatud korras.

4.2 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

